 Dagaalkii Korea, isaguna sidoo kale waxa uu u dhexeeyey waqooyiga korea, oo ay mar qura wada taageereen shiinaha iyo Midawgii soofiyeeti, iyo dhanka kale oo ahaa koonfurta korea oo uu taageerayay maraykanka iyo xulufadiisa Naato, waxayna ka dhalatay heshiis siyaasadeed oo lagu qaybsaday gacanka kuuriya kadib guulo laga kala gaaray dagaalkii Pacific-ga dhammaadkii dagaalkii 2-aad ee dunida, kolkii hore gacanka korea waxa xukumi jiray boqortooyadii Japan, laga soo bilaabo 1910-kii ilaa laga soo gaaray dagaalkii 2-aad ee dunida, haddaba markii laga qaaday gacankan Korea boqortooydii Japan Semtember 1945-kii ayaa saraakiil maraykan ahi waxay gacankan u kala qaybsheen laba qaybood oo ay ugu magacdareen 38th parallel oo ah loolka 38-aad ee dunidda ku meegaaran marka juquraafi ahaan loo eego, loolkaas qaybta waqooyi ka xigta waxa saami u helay oo la siiyay xoogagii soofiyeetka isla xariiqdaas 38-aad wixii qaybta koonfur ka xigtana waxa maamulayay maraykanka, ilaa iyo haddana qaabkaas ayay u kala yaaliin walina laguma kala adkaan siyaasadooda. 